JohanHeinsen/ENO huggingface dataset:
Kiøbenhavns Postrytter, 1795-05-08
Nederelven, den 1 May. Over Nordamerica har man fra Mexico et Brev fra en engelsk Gentlemen sammesteds, efter hvilket den for nogen Tid siden ommeldte Opstand ey har været nær saa farlig, som man i Førstningen gjorde den. Jnqvisitionen lod en fransk Læge arrestere, som i Ubetænksomhed havde offentligen med bifald talt om Ludvig den Sextendes Henrettelse. Strax derpaa lod den alle i Staden, værende Franskmænd arrestere; men man fandt i alt kun 16, hvilke for største Deelen bestod af Kokke og Friseurer, og af hvis Papirer der ikke opdagedes den ringeste Statsforbrydelse.
Kiøbenhavns Postrytter, 1795-05-08
Efter det russiske Krigscollegiums nyeste Rapport bestaaer den russiske Krigsmagt af 541731 Mand regulaire og 46401 irregulaire Tropper; tilsammen 588132 Mand. a be Kiøbenhavn, den 8 May.
Kiøbenhavns Postrytter, 1795-05-08
Førstkommende Søndag den 10de Mai bliver anlagt Hofsorg for den afdøde Prindsesse af Schwarburg Rudolstadt, Magdalena Sybilla, Dekanesse af Gandersheim, som bæres 4 Dage.
Kiøbenhavns Postrytter, 1795-05-08
Den 25de April har det allernaadigst behaget Hs. Kongel. Majestæt at udnævne Hr. Justitsraad og Committeret i Rentekammer-Collegio Nis Hammeleff til at være Stempletpapiirs Forvalter for Danmark og Norge.
Kiøbenhavns Postrytter, 1795-05-08
J Tallotteriets 587 Trækning i Altona, den 5te May udkom følgende Nummere: Den Kongelige Hof- og Stats-Calender for Aaret 1795. kan nu tilkiøbs bekommes i det Kongelige Bogtrykkerie, uindbunden for 4 Mk. 4 s., og hæftet 4 Mk. 8 s.
Kiøbenhavns Postrytter, 1795-05-08
Fra Pressen er udkommet: Forsøg til Femte Christians Historie, som en Jndledning til Fierde Frederichs ved Etatsraad Høyer, af N. D. Riegels. Dette Forsøg faaes tilkiøbs hos de Herrer Boghandlere Agent Gyldendal, Buch, Poulsen, og i det Hopffnerske Contoir, samt hos enhver af bemeldtes Commissionairer, for 1 Rdlr. 4 Mk. paa Trykpapiir og 2 Rdlr. 1 Mk. paa Skrivpapiir.
Kiøbenhavns Postrytter, 1795-05-08
AVERTISSEMENTS. Mandagen den 18de Mai førstkommende og følgende Dage bliver en betydelig Deel gode Kramvahre, bestaaende af Sirtzer, Cattuner, Meubel=Lærreder, Kammerduger, Nettelduger, fine Lærreder, Atlasker, Jllystringer, Silkebaand, uldne Baand, alle Sorter Buxetøy, Stoffer, Bomuldstøier, uldne Strømper, med flere Sorter, saavel Ostindiske, som andre Vahre, ved offentlig Auction bortsolgt udi Kræmmer Hr. Steins Huus i Høybroestrædet No. 71. Betalingen erlægges til Advocat Lange paa Nørregade No. 244, hos hvem, saavelsom paa Auctionsstedet, Catalogi (fra Mandagen den 11te May) ere at bekomme, imod 4 Sk. Erlæggelse pr. Stk. til de Fattige.
Kiøbenhavns Postrytter, 1795-05-11
Kiøbenhavns Aar. No. huus.
Kiøbenhavns Postrytter, 1795-05-11
Post-Tidender. Ju paa jun. Mandagen, den 1 May. Heraf udgives ugentlig 2de Stykker, ved P. M. Hopsiner.
Kiøbenhavns Postrytter, 1795-05-11
Fra Schweitz, den 26 April. En Advocat, ved Navn Blast, skal være Hovedmanden for den i Palermo opdagede Sammenrottelse imod Adelen. Han og een af hans Medskyldige ere i Lænker, indbragte til Neapolis. Huset Langer i Basel har paataget sig Leverancen af 40000 Heste og en stor Deel Kornvarer til den franske Armee. Hver Sæk Korn skal veye 200 Pund, og Hveden betales med 21, Rugen med 14, og Havren med 8 Gylden pr. Sæk.
Kiøbenhavns Postrytter, 1795-05-11
Paris, den 27 April. Da den Svenske Ambassadeur i Torsdags med en Suite af 20 Personer blev indført for Conventet, har han sin Kaarde, sin Militairorden, og sin Kammerherrenøgle. Han tog Plads i en Lænestoel lige over for Præsidenten, og holdt siddende følgende Tale: "Det franske Folks Borger=Repræsentante. Den Forening imellem Kongerne af Sverrig og Frankerige, som i saa lang Tid er hævdet ved Tractaterne, ved Historiens Aarbøger, men fornemmeligen ved den saa mærkværdige Analogie imellem begge Nationers Caracterer, har ikke liidt noget. Det af den svenske Regiering fulgte System, og den imellem Kongerne af Sverrig og Danmark sluttede Tractat til den bevæbnede Neutralitets Haandhævelse, ere Beviser for den Tænkemaade, som Hs. Majestæt Kongen af Sverrig i Dag ved mig lægger for Dagen. J hans Navn kommer jeg, for i Midten af Frankeriges National-Repræsentation paa det høytideligste at hylde Nationernes naturlige og uforkrænkelige Rettigheder. Værer forvissede om, at Sverrig, som man ofte har kaldet Nordens Franskmænd, stedse vil stræbe at vedligeholde Forbundet med Deres Nation.
Kiøbenhavns Postrytter, 1795-05-11
Det er for mig særdeles glædeligt, at jeg ved den Frimodighed og den Patriotisme, hvorom vi giensidigen ville overbevise hverandre, kan give dette Forbund større Styrke. Maatte dog Freden, Kilden til Rigernes sande Vel, snart krone Frankeriges saa ærefulde Fremskridt, Maatte alle Regieringer, uden Undtagelse, vise hinanden den tilbørlige Agtelse, og kun i Retfærdighed, Klogskab, og Ædelmodighed stræbe at overgaae hinanden, Maatte dog Franskmændene, dette store og modige Folk, herefter, ophøyet over alle af Moralen og den politiske Philosophie forkastede Lidenskaber, give det menneskelige Kiøn et nyt Exempel paa den med Magten forenede Dyd. – Efter et lydeligt bifald svarede Præsidenten: "Baron Erich Magnus Stael von Holstein, Kongen af Sverrig overordentlige Ambassadeur. Dette bifald siger Dem, hvilke Følelser der besiele vor Zirkel. Tag De med os Deel i Nydelsen af det ømmeste Broderskab. Den Maade, paa hvilken De nyeligen hyldede Nationens Rettigheder, giør den Regiering Ære, der sendte Dem, og vil giøre Epoche i Frihedens Historie. Sverrig har ikke ventet paa vor Lykke, for at vise sin Tilbøyelighed for en frie Republik. Vel opkom der nogle smaae Tvistigheder imellem begge Nationer under en Fyrstes Regiering, som man dengang vilde sat i Spidsen for Coalitionen; men en værdigere Fyrste er siden kommet til Roeret. Svar De denne Fyrste, i hvis Navn De er kommet, at Conventet vil giøre sig al Umage for at haandhæve Forbindelsen med ham og de deraf flydende Fordeele. Jeg indbyder Dem til at modtage Broderkysset, til et Tegn paa Foreningen imellem den franske Republik og Kongen af Sverrig, Atter lydeligt bifald, især da Ambassadeuren modtog Broderkysset. – Man decreterede, at saavel Ambassadeurens Tale som Præsidentens Svar skulde, oversat i alle levende Sprog, ved Trykken bekiendtgiøres, og tilstilles alle Departementerne, Armeerne, og Agentene i fremmede Lande.
Kiøbenhavns Postrytter, 1795-05-11
Til Bretagne Kysten er der sendt endeel Tropper, tilligemed det fornødne Artillerie, for at forebygge Engelskmændenes Landgangs Projecter paa den Kant.
Kiøbenhavns Postrytter, 1795-05-11
London, den 28 April. Det vigtigste, Premierministeren i Gaar havde at forelægge Underhuset, angik Prindsen af Wallis's Gield. "Denne Gield, var hans Ord, beløber sig henved 700000 Pund Sterling; Kongens Civilliste er besværet med saa mange Udgivter, at den ey kan paatage sig at afdrage det mindste paa Prindsens Gield, det er heller ikke Kongens Meening, at begiære nogen specificeret Sum til den hele Capitals Afbetaling; men derimod, at der bestemmes en vis Portion af den aarlige Jndtægt, Parlamentet tilstaaer Prindsen, til Gieldens successive Afbetaling; og dog vilde man ikke fordre synderlig meget mere, end Underhuset forhen havde tillagt Prinds Fredrich af Wallis, den nu værende Prindses Bedstefader, uagtet Tiderne, som bekiendt, ere langt kostbarere nu end da. – Denne Ministerens sidste Jdee fandt endog Oppositionsgeneralen Smiths bifald; og han paastod, at alle Priiser vare siden den Tid stegne saa høyt, at man nu med 150000 Pund ikke vilde komme saa langt, som med 100000 Pund for 50 Aar siden. Dersom Prindsen altsaa ey skulde faae synderlig meget mere, end hans Bedstefader havde havt, saa vilde han og hans Gemalinde stedse komme i Forlegenhed, og umueligen blive i Stand til at leve standsmæssig, uden at indvikkles i nye Gield.
Kiøbenhavns Postrytter, 1795-05-11
Greve Fitzwilliam har i Fredags forelagt Overhuset, sin pludselige Tilbagekaldelse fra Jrland, og forlangt en Parlamentarisk Undersøgelse desangaaende. Endskiønt Staatssecretairen satte sig derimod, skal Sagen dog foretages i Overmorgen. – J det Jrlandske Underhuus har Grattan i denne Anledning paastaaet, at Nationens Tilstand burde undersøges; men hans Paastand blev forkastet med 158 Stemmer imod 84.
Kiøbenhavns Postrytter, 1795-05-11
Stockholm, den 28 April. J Leyren i Skaane vil Kongen opholde sig omtrent 4 Uger, og sidst i Junii Maaned komme her tilbage. Reysen til Pommern gaaer, efter Sigende, ind igien. - Dag har Kongen holdet en høytidelig Procession til Slotskirken, hvor han slog følgende til Riddere af Seraphinordenen, nemlig. Riigsherrerne Renterholm, Wacht meister og Brahe, Ambassadeurerne Sprengtporten og Stedingk, og Oberstaldmesteren Baron Essen. Kongen trak ved denne Leilighed hvergang sin egen Kaarde. Rigs sværdet, som Gustav den Tredie brugte til denne Ceremonie, blev baaret af Greve Horn.
Kiøbenhavns Postrytter, 1795-05-11
Den Kongelige Viceconsul Koch i Petersburg er udnævnt til første svenske Consul i Dantzig.
Kiøbenhavns Postrytter, 1795-05-11
Efter en nyere Anordning maa ingen uden den paa Grændsen commanderende Generals udtrykkelige Tilladelse forlade Riget, og ethvert andet Pass fra nogen anden Øvrighed skal fra nu af ey være tilstrækkeligt.
Kiøbenhavns Postrytter, 1795-05-11
Forbudet paa Rugens Udførsel fra Pommern og Den Rugen skal vare til 1ste October. Af Fortegnelsen paa det der forefundne Forraad erfares, at dette, foruden den til Forbrugelse i selve Landet udfordrende Qvantitet, har givet et Overskud af omtrent 100 Læster, hvilke ere bestemte for Kornmagazinerne og de udgaaende Skibe.
Kiøbenhavns Postrytter, 1795-05-11
Wien, den 29 April. Efter private Breve er Alliancetractaten imellem Rusland og Engeland, efter hvilken førstnævnte Rige skal levere Engeland 12 Linieskibe og 5 Fregatter, virkeligen kommet i Stand.
Kiøbenhavns Postrytter, 1795-05-11
Siden en Coureers Hidkomst fra Greve Carletti i Paris hedder det overalt, at der snart kan ventes Forliig imellem Østerrige og Frankerige. Greve von Pergen skal i denne Anledning gaae til Basel, saasnart han er kommet tilbage fra London.
Kiøbenhavns Postrytter, 1795-05-11
Ved den polske Armees Adspredelse have vi faaet over 10000 Recruter, af hvilke der dagligen afgaae Transporter til Armeen.
Kiøbenhavns Postrytter, 1795-05-11
Haag, den 2 May. Afvigte Maaned endtes paa en for vor Handel høyst ønskelig Maade; thi omtrent fra den Tid kom den siden Franskmændenes Jndmarch standsede Postcommunication med Tydskland igien i Stand, og den 28de April blev den første Post expederet med aabnede Breve til Hamburg. Næste Tirsdag afgaaer ogsaa igien den første Post fra Emmerich til Berlin (de Hannoverske Lande undtagne); ligesom og Posten til den øvrige Deel af Riget over Frankenthal (de østerrigske Arvelande fraregnede).¬
Kiøbenhavns Postrytter, 1795-05-11
De ved Nordarmeen staaende franske Folkerrepræsentante have, som bekiendt, hidtil opholdt sig i Utrecht og Amsterdam, hvilket meget opholdt Sagernes Gang. J Onsdags ankom endelig Repræsentanten Ramel her til Staden, men opholdt sig blot een Dag her, og reiste i Forgaars til Paris, hvorhen ogsaa Generalerne Dan dels og Dumonceau, samt den franske Commandant i Seeland, General Blondeau, have begivet sig. Det hedder ogsaa, at Pichegru i Moreaus Sted vil tage Commanden i Holland, og forflytte Hovedqvarteret fra Udtrecht til den Brabantske Grændse. Om en føie Tid vil man formodentligen erfare Aarsagerne til alt dette. Man er fremdeles af den Meening, at Tractaten imellem Frankerige og Preussen indeholder hemmelige Artikler, der nærmere skulle bestemme vor Republiks Skjæbne og modificere vor nye Regieringsform. Det hedder videre, at vi med første kunne vente to preussiske Commissarier i et vigtigt Ærinde.
Kiøbenhavns Postrytter, 1795-05-11
Frankfurt, den 2 May. Den 30te April var meget blodig for Maynz. Hardenbergs Bestormelse og paafulgte Erobring har kostet Tydskerne 300 Døde og 370 Saarede, men Franskmændenes Tab, som fægtede meget haardnakket, anslaaes til 2000 Mand. Jmidlertid seer man, uagtet dette uventede blodige Optrin, en almindelig Fred med stort Haab imøde, og der forsikkres, at Baron Thugut skal fra det Wienske Hof gaae til Basel, hvor Hessiske, Würtembergske, og Churcolnske Ministre arbeyde paa Freden. J et af vore Blade tales om en nærforestaaende nye Revolution i Holland. J Crefeld skal der allerede være bestilt 1800 Stykker Orangebaand.
Kiøbenhavns Postrytter, 1795-05-11
Amsterdam, den 2 May. Den Hollandske Gesandt i Lissabon, Herr van Spaaen, er tilbagekaldet, og skal en anden sendes derhen i hans Sted. – Fra Madrid haves den Efterretning, at alle i Spanien under Beslag liggende hollandske Skibe skulle friegives, saasnart man der erfarer, at de i Holland værende spanske Skibe ikke ansees som Priser. – Vores til Engelland afsendte Commissair Pasteur er det tilstaaet 30 Gylden om Dagen.
Kiøbenhavns Postrytter, 1795-05-11
Efter en indkommen Ansøgning fra de her i Staden, boesatte lutherske Borgere har den Hollandske Forsamling decreteret, at Ægteskaberne herefter ey skulle ansees anderledes end enhver anden borgerlig Contract, og at der heri ey skal tilstaaes de Reformeerte flere Rettigheder end andre. J Følge dette Decret skulle Vielserne i Fremtiden i Kiøbstæderne foretages paa Raadhuset, og paa Landet paa Amtstuerne; hvorved det dog staaer dem frit for, som efter deres religiøse Begreber ansee Ægteskabet for noget mere end en borgerlig Contract, at lade Præsterne vie dem om igien.
Kiøbenhavns Postrytter, 1795-05-11
Kiøbenhavn, den 11 May. Næstkommende Løverdag den 16de Mai agter Hs. Majestæt Kongen og Deres Kongelige Høyheder Kronprindsen og Kronprindsessen at begive sig fra Kiøbenhavn til Frederichsberg Slot.
Kiøbenhavns Postrytter, 1795-05-11
Meteorologiske Observationer. Vinden. Therm.
Kiøbenhavns Postrytter, 1795-05-11
Barom. S. V. 28. 7. Ol 14 Varme. 4 May. S. V. N. V. N. V. N. V. N. N. V. S. V. 27. II. 5. 7 3/4 Udi afvigte Uge fra den 2 May til den 9 dito ere i denne Kongelige Residence-Stad copulerede 36 Par. Fødte Drenge 37, Piger 25, tilsammen Fødte 62. Døde Mænd 25, Qvinder 20, Drenge 7, Piger 14, af følgende Sygdomme: Alderdom 9. Apoplexie 2. Brystsyge, 13. Bylder 1. Feber 3 Forraadnelses=Feber 2. Galdefeber 1. Gicht 1. Hidsig Feber 1. Jndvortes Svaghed 1. Jnflammation 1. Mæslinger 1. Nærvesyge 1. Orme feber 1. Slag 10. Steen 1. Tærende Syge 3. Uangivne Svagheder 11. Vattersoet 3. Tilsammen døde 66. Ere saa 4 flere døde end fødte.
Kiøbenhavns Postrytter, 1795-05-11
Den Kongelige Hof- og Stats-Calender for Aaret 1795. kan nu tilkjøbs bekommes i det Kongelige Bogtrykkerie, uindbunden for 4 Mk. 4 s., og hæftet 4 Mk. 8 s.
Kiøbenhavns Postrytter, 1795-05-11
Den aarlige Samling af de i Aaret 1794 udkomne Kongelige Forordninger, Placater &c., hvorudi findes saavel de her, som de i Slesvig=Holsteen trykte, Exemplaret for 3 Mk. 4 Sk.
Kiøbenhavns Postrytter, 1795-05-11
Fra Pressen er udkommet: Forsøg til Femte Christians Historie, som en Jndledning til Fierde Frederichs ved Etatsraad Høyer, af N. D. Riegels. Dette Forsøg saaes tilkjøbs hos de Herrer Boghandlere Agent Gyldendal, Buch, Poulsen, og i det Høyffnerske Contoir, samt hos enhver af bemeldtes Commissionairer, for 1 Rdlr. 4 Mk. paa Trykpapiir og 2 Rdlr. 1 Mk. paa Skrivpapiir.
Kiøbenhavns Postrytter, 1795-05-11
NB. Bibel- og Kirke-gistorie, fra Verdens Begyndelse, indtil det 18de Seculum efter Christi Fødsel, hvorudi Guds Kirkes og Lærdoms Tilstand, berømmelige og lærde Mænd, og Skribentere, dens Fiender, Forfølgere og Kiættere, samt andre dertil henhørende mærkværdige Ting, tydelig og paa korteste Maade bliver forklaret, samt med mueligste Accuratesse udgivet af Ove Thorning, Sognepræst ved Toftlund Meenighed i Riber Stift. Da der nu i dette roesværdige, smukke og velforfattede Skrift, som bestaaer i 2 Tomer i Qvarto, kan læses iblant andet det, hvad som ellers i mange Bøger var at hente og samle, og paa adskillige Maader fremsat, og da det er det første i sit Slags, der paa den Alaade i det Danske Sprog har seet Lyset, vil man haabe med saadant et betydelig Skrifts Oplæggelse at have gjort Fædernelandet en Tieneste; det er til Kiøbs at bekomme i det kongel. Bogtrykkerie 8 Mk. for Exemplaret, eller begge Tomer.
Kiøbenhavns Postrytter, 1795-05-11
Den af sal. Hr. Biskop Hersleb skrevne ypperlige Bog: Livets Ordi Dødens Stund eller de Syv Christi Ord paa Korset, udi Syv Prædikener forklarede, og en Prædiken over det Første Christi Ord efter Opstandelsen, er tilkjøbs at bekomme i det Kongelige Bogtrykkerie for 2 Mk.
Kiøbenhavns Postrytter, 1795-05-11
AVERTISSEMENTS. Mandagen den 18de Mai førstkommende og følgende Dage bliver en betydelig Deel gode Kramvahre, bestaaende af Sirtzer, Cattuner, Meubel=Lærreder, Kammerduger, Nettelduger, fine Lærreder, Atlasker, Jllystringer, Silkebaand, uldne Baand, alle Sorter Buxetøy, Stoffer, Bomuldstøier, uldne Strømper, med flere Sorter, saavel Ostindiske, som andre Vahre, ved offentlig Auction bortsolgt udi Kræmmer Hr. Steins Huus i Høybroestrædet No. 71. Betalingen erlægges til Advocat Lange paa Nørregade No. 244, hos hvem, saavelsom paa Auctionsstedet, Catalogi (fra Mandagen den 11te May) ere at bekomme, imod 4 Sk. Erlæggelse pr. Stk. til de Fattige.
Kiøbenhavns Postrytter, 1795-05-15
Kiøbenhavns Aar. No. muur, huus Post-Tidender. muMulli.
Kiøbenhavns Postrytter, 1795-05-15
Fredagen, den 15 May. geraladsvet ugentlig 2de Stakker, och van HøyserLissabon, den 13 April.
Kiøbenhavns Postrytter, 1795-05-15
Vores fra Engeland under Admiral Walle tilbagekomne Krigsflaade bestaaer af 5 Linieskibe, hvert paa 74 Kanoner og 600 Mand, samt 3 Fregatter. Den skal ikke aftakkles, men tvertimod forstærkes med nye Skibe, Det Londonske Hof har hos vor Regiering anholdt om, at der maatte giøres Beslag paa alle i de portugisiske Havne liggende hollandske Skibe. Men vort Ministerium har derpaa svaret: at man, for ey at give Anledning til Fredsbrud med den nu værende Regiering i Holland, ikke kunde opfylde bemeldte Hofs Ønske.
Kiøbenhavns Postrytter, 1795-05-15
Madrit, den 17 April. Admiral Langara er den 6te d. M. gaaet til Seils fra Port Mahon med 16 Linieskibe og 6 Fregatter, for at forene sig med den engelske Flaade under Admiral Hotham.
Kiøbenhavns Postrytter, 1795-05-15
Gothenburg, den 30 April. Efter indløben Ordre fra Hoffet, maa her ey længer nogen Kornvarer oplægges til Udførsel, og det her værende Oplag af 4728 Tønder Hvede og 4118 Tønder Rug, skal ikke udføres, men fortoldes, for at forbruges i selve Landet. Rugen koster for nærværende Tid her 6 2/5, og Bygget 5 1/2 Daler.
Kiøbenhavns Postrytter, 1795-05-15
Stockholm, den 1 May. Efter Ordenscapitelet den 28de April har Kongen udnævnt den commanderende General i Finland, Baron Klingsporn, til Sværdordenens store Kors, og den Kongelige General=Agent hos den nedersachsiske Kreds, Herr Averhoff, til Commandeur af Wasaordenen. Som en Følge af Overdaadighedsanordningen har vor Garnison og de Kongelige Garder i Dag aflagt alle med Guld og Sølv besatte Uniformer, hvilket ligeledes skal skee ved hele Armeen. Altsaa bærer ingen i hele Riget, Guld og Sølv, undtagen det Kongelige Livree.
Kiøbenhavns Postrytter, 1795-05-15
Den franske Legationssecretair Framery, og den franske Generalconsul i Gothenburg, Hr. Delille, ere komne her til Staden.
Kiøbenhavns Postrytter, 1795-05-15
London, den 1 May. Lord Hoods Afreise med sin Escadre til det Middellandske Hav er endnu hidtil blevet udsat. Admiralen Waldegrave, som med 5 Linieskibe har krydset ved Cap Lizard, blev i Forgaars af Modvind nødsaget til at gaae tilbage til Plymouth. – J Portsmouth holdes en Krigsret over Capitain Molloy, som af Lord Howe beskyldes for, at han i Bataillerne den 29de Mai og 1ste Junii 1794 med Linieskibet Cæsar ey nøye nok har fulgt Admiralens Ordre. Da Lord Howe igien ligger syg af Podagra, saa møder Sir Roger Curtis i hans Sted for Retten som Anklager.
Kiøbenhavns Postrytter, 1795-05-15
Fra alle Rigets Stæder og Grevskaber faaer Kongen nu Lykønskningsaddresser i Anledning af Prindsen af Wallis's Formæling.
Kiøbenhavns Postrytter, 1795-05-15
Coursen imellem London og Hamburg er, formedelst de mange fra Tydskland forventede Vexler for Tropperne i brittisk Sold, i disse Dage faldet halvanden Procent. Saa svagt forresten det Rygte endog er, at der hemmeligen underhandles om en Fred imellem Engeland og Frankerige, saa har det dog hidtil gjort den Nytte, at vore Stocks holde sig nogenlunde i Veyret. Warren Hastings, der, som et Slags Deelinqvent, i meer end 8 Aar ey har kunnet bivaane Couren paa St. James, blev nu, som frikiendt, i Gaar første Gang forestillet Hs. Majestæt.
Kiøbenhavns Postrytter, 1795-05-15
Da Lorderne Mora og Mulgrave atter i Overgaars foresloge en Undtagelse til Fordeel for de paa halvt Sold staaende Officerer, satte Statssecretairen Greenville og Hertug Richmand sig af alle Kræfter derimod, og fik ogsaa Overhaand. Hertugen sagde nemlig: Vist nok findes der blandt de paa halvt Sold staaende Officerer mange værdige og fortiente Mænd, men det kan derfor ikke nægtes, at der blandt hiine ogsaa findes mange af modsat Beskaffenhed, hvilke enten aldrig have tient i Armeen, eller hvis Meening det ingensinde har været, at ville tiene; Folk, som i det Øyeblik, da det rygtedes, at eet eller andet Regiment skulde reduceres, have tilkiøbt sig en Officeerplads, for at komme paa Listen over de Halvgagerte, og iblandt disse godt Folk vil man finde adskillige, der have været Opvartere paa Caffehuse &c. &c. Slige Personer og andre, der selv eye nogen Formue, udgiøre vist Halvdelen af Antallet af denne Liste. – Ved denne Leylighed opkom en temmelig heftig Debatte imellem Lord Mulgrave og Hertugen. Lorden paastod, at dersom saadanne Misbruge havde fundet Sted, saa var det en evig Skam for dem, som dengang havde havt Krigs departementer. Skylden og Straffen burde altsaa falde tilbage paa dem, der fortiente det. Men man maatte dog ikke, fordi der fandtes nogle Uværdige paa Listen, lade de øvrige fortiente Mænd lide for hines Skyld.
Kiøbenhavns Postrytter, 1795-05-15
Hertugen af Grafton bragte atter Prindsen af Walliss Gield paa Bane, og gav Overhuset i denne Anledning det velmeente Raad, at det endeligen ikke maatte overile sig i denne Sag, eller giøre noget Skridt til Afgiørelse, førend man havde seet, hvad Beslutning Underhuset, der har Nationens Pengepung i Hænder, nærmere vil tage den 11te Mai, da Sagen skal forelægges samme.
Kiøbenhavns Postrytter, 1795-05-15
Prag, den 2 May. J Forgaars afgik atter en stor Transport Krigsminition herfra til Hoved Depotet i Wirtzburg, og en nye Transport holdes i Beredskab, for paa første Vink at følge efter. Fra andre Kanter i Arvelandene gaaer der ligeledes mange Munitionstransporter til Armeen. Og dog bliver Haabet om Freden hver Dag større og større.
Kiøbenhavns Postrytter, 1795-05-15
Haag, den 5 May. Den vigtigste Forandring, man nu har i Verk, er den franske General Moreaus Hovedqvarteers Forflyttelse fra Utrecht til Leiden. Denne Forandring vil rimeligviis have en almindelig Bevægelse i den franske Armee til Følge, og saadant vil da vel ogsaa strække sig til en Deel af vor Armee. For denne Stad har dette allerede havt den Ubehagelighed, at en hidtil i Leiden indqvarteret battavisk Bataillon er rykket herind, og fordeelt paa vore over den foregaaende Jndqvartering ikke saa vel fornøiede Borgere. Over hele Provindsen Holland høres almindelig Klage over denne trykkende Byrde, og Confoederationscommissionen er fra Stæder og Landsbyer saa overvælder med Forestillinger derimod, at den har erklæret, den, førend den kunde give noget antageligt Svar, først maatte giøre nærmere Aftale med saavel de franske Generaler som de andre Provindser. For alle hollandske Deserteurer, hvis Forbrydelser ikke ere af den Beskaffenhed, at de derfor skulde afleveres til den civile Ret, har Confoederationscommissionen foreslaaet en General-Pardon, og 7 af de dømte Deserteurer ere allerede benaadede.
Kiøbenhavns Postrytter, 1795-05-15
Den franske General Delmas er for nærværende Tid Commandant her i Staden, og Herr de Salis, Generalen for Schweitzergarden, commanderer vor Garnison.